**ZÁPISNICA**

**zo zasadnutia komisie športu a mládeže mesta Šamorín**

**zo dňa 20.03.2020 o 18.00– online zasadnutie**

**Prítomní:** viď prezenčnú listinu

Zasadnutie komisie otvoril a viedol Tibor Duducz - predseda komisie, ktorý privítal všetkých prítomných. Vyhodnotil účasť členov komisie na zasadnutí, pričom konštatoval, že počet prítomných členov je 6 - počet neprítomných členov je 0, čiže komisia je uznášaniaschopná.

Komisia jednoznačne schválila program zasadnutia.

**Program:**

1. Návrhy na prerozdelenie dotácií na r. 2020 pre športové kluby

2. Vyhodnotenie návrhov na udelenie ceny PRO HONORIS

3. Rôzne

4. Záver

*k bodu 1:*

Miestne kluby predložili svoje žiadosti o dotácie v zmysle výzvy MsÚ Šamorín, ktoré boli vrátane príloh, riadne prekontrolované.

Predseda komisie informoval komisiu, že v rozpočte mesta na rok 2020 pre oblasť športu je určená finančná čiastka v „Bežných transferoch športovcov“ vo výške 115.000,- EUR. Športové kluby, tak ako už aj predošlé roky, boli obvyklým spôsobom rozdelené do troch kategórií.

Do I. kategórie patria športové kluby zaoberajúce sa s mládežou so zaregistrovanými športovcami, ktoré fungujú v meste Šamorín min. 25 a viac rokov. Medzi nimi sa rozdelia finančné prostriedky vo výške 94.000,- EUR.

Do II. kategórie patria tie šamorínske športové kluby, ktoré v meste pôsobia menej ako 25 rokov, ale zaoberajú sa predovšetkým s mládežou. Pre II. kategóriu klubov sa odporúča rozdeliť 15.000,- EUR.

Do III. kategórie patria organizácie, kluby, občianske združenia a krúžky, ktoré sa zaoberajú aj so šamorínskou mládežou, ale nemajú veľký počet členov. Pre III. kat. klubov sa odporúča rozdeliť 6.000,- EUR. Celkový rozpočet transferov pre mládež predstavuje 6.000,- EUR. Členovia komisie sa jednoznačne rozhodli nerozdeliť všetkých 6.000,- EUR, aby mohli počas roka niektoré mládežnícke podujatia podporiť bez toho, aby museli upravovať rozpočet mesta.

Z 21 podaných žiadostí o dotáciu neboli schválené dotácie pre 2 kluby a to:

**1.a2. Try 2 Fly academy, a XBS swimming academy** – tieto kluby už síce pôsobia v x-Bionic sphere niekoľko rokov, ale nedá sa jednoznačne identifikovať členská základňa, nakoľko sa zaoberajú s mládežou nielen zo Šamorína, ale aj z Bratislavy a blízkeho okolia.

**Doporučenie č. 1/2020**

Komisia športu a mládeže na svojom zasadnutí dňa 20.3.2020 prerokovala Návrh na prerozdelenie dotácií pre telovýchovu a šport na rok 2020 a odporúča tento návrh schváliť MsZ podľa predloženého rozpisu.

Hlasovanie: za 7 proti 0 zdržal sa hlasovania: nikto

Toto odporúčanie všetci prítomní odsúhlasili.

*k bodu 2:*

Na MsÚ v Šamoríne boli doručené 3 návrhy na udelenie ceny „PRO HONORIS“, a to: pána Štefan Balogh, pán Jozef Kovács a slečna Rebecca Mészáros.

Cena „PRO HONORIS“ sa udeľuje za výchovu talentov a dlhoročnú významnú prácu v oblasti rozvoja mesta. Po prečítaní si predložených návrhov nasledovalo hlasovanie, kde pán Štefan Balogh dostal: 6 hlasov, proti bol: 1 zdržal sa hlasovania: nikto

**Doporučenie č. 2/2020**

Komisia športu a mládeže na svojom zasadnutí prerokovala návrh na udelenie ceny PRO HONORIS, a odporúča MsZ udeliť túto cenu Štefanovi Baloghovi za dlhoročnú výpomocnú prácu v ŠTK Šamorín.

*k bodu 3:*

Usporiadateľ najväčších náborových športových festivalov v SR pre rodiny s deťmi od 3 do 12 rokov oslovil mesto Šamorín o znovu uskutočnenie ich podujatia. Wannado Festival športu je miesto, kde sa môžu zadarmo prezentovať všetky športové kluby svoje aktivity a dostať sa tak do povedomia ľudí a hlavne vysielať posolstvo, že šport je pre všetkých dospelých a hlavne pre deti dôležitý a prospešný.

Komisia športu a mládeže odporúča tento festival uskutočniť 30.5.2020 za tých istých podmienok, ako to bolo zmluvne dohodnuté v auguste 2019. V roku 2019 táto akcia bola zrušená kvôli mimoriadne zlým poveternostným podmienkam.

Ďalej 1 člen z komisie navrhol, aby každoročne koncom roka sa usporiadal 31.12. – Silvestrovsky beh. Toto odporúčanie všetci prítomní odsúhlasili.

*k bodu č.4:*

Predseda komisie sa poďakoval prítomným za účasť a zasadnutie ukončil

Zapísala: I. Almási